Szabályzat

INFO: LINKEKET BE KELL LŐNI!

## Oldal

### Az oldal leírása

Az oldal az ismert film és képregény X-men világát teremti meg nekünk, játékosoknak.
Bár az oldal nem jogvédett (még), de kérjük csak a becsületesség nevében is, egyeztess, mielőtt bármit is lemásolnál az oldalról.

### Chatbox

A Chatboxban toleráljuk a káromkodást, ha jogos, vagy ha a szövegkörnyezetbe bele illő.
Bizonyos időpontok után akár a komolyabb, fiataloknak nem való szövegeket is, de kérjük ne floodoljatok,
(írjatok feleslegesen egymás után olyan gyorsan, hogy arra senki se tudjon reagálni) és a chat ne csak rólatok szóljon,
ne csak beírjátok névtelenül egy oldal linkjét, mivel nálunk a reklámozás engedélyezett, így felesleges az efféle sunyi taktika.

## Fórum

### Regisztráció

Ahhoz, hogy játszani tudj, regisztrálnod kell a fórumon, ahol maga a játék megy.
Eredeti email címet adj meg regisztrációkor, mert oda érkezik a regisztrációt aktiváló email. Ezt kell aktiválni, hogy be tudj lépni az oldalon.
Figyelem! A Nevedet (belépő és megjelenő) bárki át tudja írni magának, akár regisztráció után is.

### Az IRL részlegek

A csevej/dumaláda/társalgó (neve egy idő után mindig megváltozik) az úgy nevezett OFF topic, ahol a játékosok kötetlenül beszélgethetnek, és topicokat nyithatnak bármiről. Itt szólásszabadság van, de lehetőleg ne legyen célunk mások megbántása.
Természetesen mindenki írhat cikket és kritikát, és az igazán minőségiek majd az oldalon is fognak szerepelni, de csak a fórumon lehet őket véleményezni.
Itt találhatók a társoldalak, ahova bárki beírhatja a fórum rpg-jének a reklámját, és minden topicba írhat véleményt az oldalról, legyen testvér-, képregényes- vagy társoldal.

## Játék

### Világ és történelem

Az oldal világa (bővítés alatt) és a történelme

### Helyszínek

Az oldal elsődlegesen a "reneszánsz" univerzumában játszódik, azon belül New Yorkban és körülötte. Az egyetlen távolabbi helyszín Wakanda, ami Afrika mélyén helyezkedik el, és mára a mutánsok védelmét biztosítja. Továbbá játékhelyszínek az Atlanti-óceán, az alatta rejtőző Atlantisz birodalma, Asgard, az északi istenek otthona és a hozzá tartozó többi dimenzió, és a végtelen űr, ahol a milliónyi faj háborúja folyik.
Az Ultimate/Új-világ realitásban a S.H.I.E.L.D. színeiben, gyakornokként lehet játszani, de kalandok során más, hihetetlen helyszínekre is ellátogathatnak a játékosok.
Outsiders realitás, az oldal történetének elején kezdődik, ahol mindenki a teljesen alap karakterét játszhatja és alakíthatja újra az életét, történetét akár teljesen új módon.
A végtelen háború világa, a Reneszánsz realitás egyik alternatív jövője az egyik korábbi kaland nyomán. 2045-ben játszódik, itt a játékosok fiatal karakterekkel játszhanak, jellemzően a saját karaktereik gyemekével, hogy a szülők árnyékából kiléphessenek és saját maguk formálhassák a sorsukat.
Mutáns Világ / House of M realitás pedig a filmek történelmén alapszik. Ebben a világban az emberek az elnyomott faj és a mutánsok a felsőbbrendűek. Magneto volt az, aki végül a régi utopikus birodalmát létrehozta és ő uralkodik a világ jelentős része felett.

### Játék a helyszíneken

A játék a következőképp folyik. A játékosok a válasz gombra klikkelve úgy írhatnak ide, mint bármely fórumra, itt azonban karakterük helyett írnak és arról, hogy azon a helyszínen, amit a topic szimbolizál, mit tesz, mond, gondol. A reagoknak minimum 6 sorosnak kell lennie!
Nincs párhuzamos játék, így egy karakter egy világban csak egyetlen helyszínen játszhat.

### Veszélyterem és alternativ univerzumok

A veszélyterem egy gyakorló részleg, ahol a játékosok a történettől függetlenül játszhatnak le egy-egy könnyed baráti csatát.
Az alternatív univerzumok olyan világok, ahol a játékosok élete valamiért másképp alakult. Az itteni játékok teljesen függetlenek a Reneszánsz történéseitől.
Ezek mind olyan fiktív helyszínek, ahol a játékosok akkor is tudnak játszani a karakterükkel, ha az éppen részt egy Reneszánsz kalandban, vagy magánjátékot folytat. Itt a játékosok kipróbálhatják karakterüket és önmagukat teljesen más környezetben. (Pl. Jó vagy rosszfiúként, más nemmel, stb.)
Az egyik ilyen alternatív univerzum a fórum alján található Ultimate/Új-világ, ami az oly népszerű és egyező nevű világra épül. Itt a játékosok az intézet diákjait, az X-men tagjait és az iskola tanárait, dolgozóit alakíthatják.

### Kalandok

Kaland az, amikor egy mesélő által irányított játékba kerül a játékos. Olyan, mint egy PC vagy videojáték, itt azonban a mesélők „programozzák” a játékot. Ők szabják meg a környezetet, a többi szereplőt, és ők döntik el, hogy a hozzászólások minősége és kreativitása alapján sikeresek lettek-e a játékosok tettei.
Vannak Korszak kalandjaink, amik leírják, hogy aktuálisan mik is történek az oldalon, mik a legnagyobb hatások éppen a világra. Ezek nagyban hasonlítanak például a képregények éves-féléves eseményekre.
Az Aktuális kalandok úgymond a megszokott, általános kalandjai a Reneszánsz világának, de ez nem jelenti, hogy nem szolgálnak kellő izgalommal.
Alternatív kalandok: más realitásokban induló kalandok.
A Folyamatos kalandok, olyan események, amelyek a játékosoktól függetlenül minden pillanatban játszódnak. Például egy tűntetés, vagy a polgármesteri választás akkor is lezajlik, ha egy JK sem vesz részt benne.
Közös kalandok: más fórumos rpg oldalakkal közösen lejátszott kalandok, összehozva így a társaságokat.
A KM vagy játékostárs keresőben pedig találhattok magatoknak játszópartnert, vagy mesélőt.
Altípusok

### Harc

A harcban vagy a játékosok döntenek diplomatikusan, vagy egy staff-tagot kérnek fel ítélkezni, kinek melyik támadása sikerült. Figyelem! Kérjük, hogy a reagot addig írjátok meg, ameddig az ellenfél reakciója nem következne (értsd: első támadásig). Ha mégis fontosnak véled, hogy utána még tegyen valamit a karaktered, akkor azt már feltételes módban írd le.

### Staff

A fórumot és a játékot felügyelő, és segítő csoport. Ha bármi gond van, ők fognak segíteni, ők mesélnek kalandokat, és mondják el a játék általános eseményeit. Mondhatni ők a rendezői a szerepjáték színjátékának, de gyakran kellékesek és még sok minden mások is.
Listájuk.